Press-reliz
MUROJAATLAR SONI 5,1 FOIZGA KAMAYDI: “O‘ZBEKKO‘MIR” AJDA OChIQ MULOQOT VA SAMARALI IShLASh TIZIMI TAKOMILLAShTIRILMOQDA
[bookmark: _GoBack]“O‘zbekko‘mir” aksiyadorlik jamiyatida jismoniy va yuridik shaxslarning murojaatlari bilan ishlash bo‘yicha muayyan natijalarga erishildi.
Hisobot davrida jamiyatga jami 262 ta murojaat kelib tushgan bo‘lib, bu o‘tgan yilning mos davriga nisbatan 14 taga yoki 5,1 foizga kam ko‘rsatkichni tashkil etdi.
Murojaatlar sonining qisqarishi fuqarolar bilan ishlash tizimining samaradorligi, sayyor qabullarning muntazam tashkil etilishi, masalalarni joyida o‘rganish hamda aholi va xodimlar bilan profilaktik-tushuntirish ishlarining izchil olib borilayotgani natijasidir.
Murojaatlar tahliliga ko‘ra, asosiy masalalar ijtimoiy-iqtisodiy yo‘nalishlar, mehnat munosabatlari, mehnatga haq to‘lash, homiylik va moddiy yordam hamda ko‘mir mahsulotlari ta’minoti bilan bog‘liq bo‘lgan.
Jumladan, hisobot davrida:

– homiylik va moddiy yordam masalalari bo‘yicha – 118 ta;
– mehnat munosabatlari bo‘yicha – 61 ta;
– oylik ish haqi masalalari bo‘yicha – 35 ta;
– ko‘mir mahsulotlari ta’minoti bo‘yicha – 8 ta;
– rahbar va mansabdor shaxslarning xatti-harakatlari bo‘yicha – 2 ta murojaat qayd etildi.

Jamiyatda murojaatlar bilan ishlashning ochiq va tezkor mexanizmlari ham izchil takomillashtirilmoqda. Xususan, Telegram platformasida har oyda bir marta ovozli chat shaklida ochiq muloqotlar tashkil etilib, unda jamiyat faoliyatidagi yangiliklar haqida ma’lumot beriladi hamda murojaatchilarni qiziqtirgan savollarga mas’ul rahbarlar va mutaxassislar tomonidan to‘g‘ridan-to‘g‘ri javob qaytarish imkoniyati yaratilgan.
Bu kabi muloqotlar murojaatlarni tezkor hal etish, fuqarolar va xodimlarning taklif hamda savollarini o‘rganish, shuningdek, ochiqlik va shaffoflik tamoyillarini mustahkamlashga xizmat qilmoqda.
Murojaatlarni ko‘rib chiqish natijalariga ko‘ra:

– 224 ta murojaat (85,8 foiz) ijobiy hal etildi;
– 24 ta murojaat (9,2 foiz) bo‘yicha amaldagi qonunchilik asosida huquqiy tushuntirishlar berildi;
– 1 ta murojaat (0,4 foiz) asoslangan holda rad etildi;
– 2 ta murojaat (4,6 foiz) belgilangan tartibda ko‘rib chiqildi.
Hisobot davrida murojaatlarni ko‘rib chiqish muddatlarining buzilishi, ularni asossiz qoldirish yoki nazoratdan chetda qoldirish holatlariga yo‘l qo‘yilmadi.
“O‘zbekko‘mir” AJda murojaatlar bilan ishlash tizimini yanada takomillashtirish, fuqarolar va xodimlar bilan ochiq muloqotni kengaytirish hamda har bir murojaatni qonuniy va tezkor hal etish bo‘yicha ishlar izchil davom ettirilmoqda.

